**ALI SKRILA SI SPOMINE**

Ali skrila si spomine,

si jih zakopala v dno srca kot jaz?

Ali vse si pozabila

in spomine je odnesel čas?

Še toplino v sebi čutim

tistih majskih dni in nežnosti dlani,

da nekoč se vrneš, slutim,

da mi spet povrneš srečne dni.

Če pa vse si pozabila

in ne veš nič več za tisti topel maj,

če pa si se spremenila,

se ne vračaj nikdar več nazaj.

Vsako leto sredi maja

se zavem, da mine vse, da čas beži.

Vedno, ko pomlad prihaja,

me pri srcu rahlo zaskeli.